AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas – perduoti Molėtų rajono savivaldybės administracijai (toliau –Administracija) nekilnojamąjį turtą - vandentiekio bokštą su gręžiniu ir vandentiekio tinklais, esančiais Molėtų r. sav., Joniškio sen., Joniškio mstl., Arino g. 14. Turtas pagal 2020-07-31 Molėtų rajono savivaldybės turto patikėjimo sutartį Nr. T44-(13.1.55)-6 buvo perduotas UAB „Molėtų vanduo“ savivaldybės savarankiškosioms funkcijoms - geriamojo vandens tiekimas ir nuotekų tvarkymo organizavimas – vykdyti.

2. Siūlomos teisinio reguliavimo nuostatos:

Sprendimu bus nustatyta, kad UAB „Molėtų vanduo“ nereikalingas turtas (kuris buvo perduotas savivaldybės savarankiškosioms funkcijoms vykdyti) bus perduotas Administracijai.

1. Laukiami rezultatai:

Perduotas turtas bus tinkamai apskaitytas ir bus sprendžiama kaip jį panaudoti.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

 UAB „Molėtų vanduo“ priėmė sprendimą grąžinti Administracijai nekilnojamąjį turtą - vandentiekio bokštą su gręžiniu ir vandentiekio tinklais, esančiais Molėtų r. sav., Joniškio sen., Joniškio mstl., Arino g. 14. Nurodytu adresu nutiesti nauji tinklai, prie kurių prisijungę visi vartotojai. Administracija gavo iš UAB „Molėtų vanduo“ 2022 m. vasario 7 d. raštą Nr. IS-14 „Dėl perduodamo turto pagal patikėjimo sutartį“, kuriame nurodo, kad turtas nereikalingas ir netinkamas veiklai. Todėl, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis paruoštas sprendimo projektas dėl patikėjimo teise pagal patikėjimo sutartį valdomo turto perdavimo Administracijai. Administracija perėmusi turtą priims sprendimą kaip jį panaudoti.